Die 3 Palms Beach Villa bied luukse selfsorgverblyf op 'n heuwel in 'n stil doodloopstraat in Bloubergrant. Die area is 'n baie privaat, veilige, gevestigde en gesogte deel van Kaapstad. Daar is 'n buurthek wat direkte toegang tot Bloubergstrand se skilderagtige tonele bied met Tafelberg, Leeukop, die Twaalf Apostels en Robbeneiland in die agtergrond.
Dié vrystaande drieslaapkamerhuis het 'n lekker vermaakarea met 'n oopplan-kombuis, -eetkamer en -leefkamer, 'n balkon met ongelooflike uitsigte op Tafelberg en 'n swembad en tuin wat net sulke pragtige uitsigte op Robbeneiland bied.
Die 3 kamers is beeldskoon ingerig vir gast…
Die 3 kamers is beeldskoon ingerig vir gaste se gerief en elke kamer kan apart bekom word. Die baie ruim hoofslaapkamer het 'n en suite-badkamer met 'n stort en 'n bad en 'n lessenaar wat uitsigte op Tafelberg bied. Een van die ander kamers kyk uit op die swembad, Bloubergstrand en Robbeneiland. Die tweede en derde kamers deel 'n badkamer met 'n stort.
Die kombuis is ten volle toegerus met al die moderne geriewe wat gaste benodig, insluitende 'n yskas-vrieskas, 'n wasmasjien, 'n skottelgoedwasser, 'n stoof, oond en 'n mikrogolfoond.
Gaste sal dadelik tuis voel in die helder sitkamer met uitsigte wat jou asem sal wegslaan. Ontspan op die rusbanke, lees 'n boek of kyk TV. Saans sal jy ook die knus warmte van die kaggel geniet en jou verkyk aan die liggies van Kaapstad in die nag.
Dié luukse villa se strand-tema, ligte kleure en smaakvolle afwerkings maak die verblyf enig in sy soort.
Gaste wat na 3 Palms Beach Villa gekyk het, het ook belangstelling getoon in die volgende lekke plekke:
Vanaf R3 900 R3 510 per nag (vir 6 mense)
2 Teneriffe Slot, Bloubergridge, Kaapstad, 7441, Wes-Kaap